Federigo Fiorillo

Federigo Fiorillo () var ein tysk komponist, mandolinist, fiolinist og bratsjist av italiensk opphav.

 Liv og virke 
Far hans, Ignazio Fiorillo, var hoffkapellmeister hos hertug Karl I av Braunschweig-Wolfenbüttel.

Federigo Fiorillo starta karrieren som mandolinvirtuos, men etterspørselen etter mandolinistar var liten, så han blei ofte nøydd til å gå over til andre strengeinstrument, særleg fiolin og bratsj. Som fiolinist spelte han for fyrste gong i St. Petersburg i 1777. I åra 1780 og 1781 opptredde han fleire gangar som mandolinist og fiolinist i Polen. Frå 1782 til 1784 var Fiorillo kapellmeister ved det nystifta teateret i Riga. I 1785 vende han tilbake til Tyskland, men aksepterte straks eit engasjement i Paris og oppførte kort etter tilkomme ein konsertant symfoni på den kjende Concert spirituel i byen. Under opphaldet i Paris gav han med hell ut nokre komposisjonar. Rundt 1790 reiste han til London og heldt godt dokumenterte offentlege konsertar, seinare var han i Amsterdam.Philip J. Bone, The Guitar and Mandolin, biographies of celebrated players and composers for these instruments, London: Schott and Co., 1914. I 1823 var Fiorillo svært sjuk og reiste til Paris for å la seg operera. Kva tid og stad han døydde er ukjent; etter utsegn frå forleggaren Jean-Georges Sieber døydde han truleg i London i 1823.

Eit sett med 36 kaprisar er framleis nyttige som etydar.Philip J. Bone, The Guitar and Mandolin, biographies of celebrated players and composers for these instruments, London: Schott and Co., 1914.Violinman.com, FIORILLO, Federigo  (1755-1825)

 Verk i utval 
Verklista til Fiorillo består av talrike fiolinkomposisjonar, konsertante symfoniar, kammermusikk og pedagogiske verk. Dei fleste av verka hans blei gjevne ut av forleggaren Sieber i Paris. 

 Quintette avec cor, flûte, violon, alto, violoncelle
 Six quatuors op. 1 med dedikasjonen Monseigneur le Prince de Prusse
 Six trios pour 2 violons et basse op. 2
 36 Études ou Caprices pour violon op. 3
 Six quatuors concertants avec flûte op. 4
 Six duos pour 2 violons op. 5
 Six quatuors concertants op. 6
 Six quatuors op. 7
 Six trios concertants op. 8 (Flöte, Violine, Bratsche)
 Trois sonates de clavecin ou le piano-forte, avec accompagnement du violon (Mlles Erard, Paris)
 Trois sonates de clavecin ou le piano-forte, avec accompagnement du violon op. 7  dedisert Sa Majesté le Reine de Prusse
 Trois sonates de clavecin ou le piano-forte, avec accompagnement du violon op. 9
 Trois quintetti concertants pour 2 violons, 2 altos et violoncelle op. 12
 Six duos concertants  pour 2 violons op. 13
 Tre duetti concertanti con due violini op.15 (1795, Artaria, Vienne)
 Trois quatuors op. 16
 Trois duos concertants pour violon et violoncelle op. 31

 Revisjonar

 Ferdinand David (red). Violinetüden. 1854
 Walther Davisson: Etuden. 1988

Kjelder

Denne artikkelen bygger på «Federigo Fiorillo» frå ,  den 30. oktober 2023.  

Kategori:Folk frå Braunschweig
Kategori:Romantiske komponistar
Kategori:Tyske komponistar
Kategori:Tyske fiolinistar
Kategori:Tyske bratsjistar
Kategori:Mandolinistar
Kategori:Komponistar frå 1700-talet
Kategori:Komponistar frå 1800-talet